HRW ຮຽກຮ້ອງໃຫ້ຈັດຕັ້ງ ຄະນະກໍາມາທິການສືບສວນ ມຽນມາ
ກຸ່ມປົກປ້ອງສິດທິມະນຸດ HRW ເວົ້າວ່າຕົນໄດ້ ສົ່ງຈົດໝາຍສະບັບນຶ່ງໄປຍັງສະຫະພາບຢູໂຣບ ຮຽກຮ້ອງໃຫ້ສະໜັບສະໜູນ ການຈັດຕັ້ງ ຄະນະກໍາມາທິການສອບສວນມຽນມາ.
ກຸ່ມປົກປ້ອງສິດທິມະນຸດ HUMAN RIGHTS WATCH ຮຽກຮ້ອງໃຫ້ສະຫະພາບ ຢູໂຣບສະໜັບສະໜຸນຢ່າງເປັນການເປີດເຜີຍຕໍ່ການສ້າງຕັ້ງຄະນະກຳມາທິການເພື່ອ ສືບສວນກ່ຽວກັບການກໍ່ໂທດກຳຢູ່ໃນມຽນມາ ກຸ່ມປົກປ້ອງສິດທິມະນຸດກຸ່ມນີ້ເວົ້າວ່າ ຕົນໄດ້ສົ່ງຈົດໝາຍສະບັບນຶ່ງໄປຍັງບັນດາລັດ ຖະມົນຕີການຕ່າງປະເທດຂອງສະຫະພາບຢູໂຣບ ໃນວັນພຸດມື້ນີ້ຮຽກຮ້ອງໃຫ້ສະ ຫະພາບຢູໂຣບຮວມເອົາຄະນະກຳມາທິການສືບສວນນີ້ເຂົ້າໃນຮ່າງຍັດຕິກ່ຽວກັບມຽນ ມາຢູ່ໃນກອງປະຊຸມສະມັດຊາໃຫຍ່ອົງການສະຫະປະຊາຊາດ ຜູ້ລາຍງານພິເສດຂອງອົງການສະຫະປະຊາຊາດກ່ຽວກັບມຽນມາ ທ່ານ TOMAS QUINTANA ຮຽກຮ້ອງໃຫ້ອົງການສະຫະປະຊາຊາດສ້າງຕັ້ງຄະນະ ກຳມາທິການນຶ່ງຂຶ້ນ ໃນເດືອນມີນາປີນີ້ ທ່ານ QUINTANA ກ່າວວ່າ ພວກນາຍທະຫານທີ່ປົກຄອງມຽນມາ ໄດ້ນຳໃຊ້ນະໂຍບາຍທີ່ລ່ວງລະເມີດຕໍ່ອິດສະຫຼະພາບຂັ້ນພື້ນຖານ ລັດຖະສະພາຢູໂຣບໄດ້ຮັບຮອງເອົາມະຕິສະບັບນຶ່ງກ່ຽວກັບມຽນມາໃນເດືອນພຶດສະພາ ຜ່ານມາຮຽກຮ້ອງໃຫ້ສະຫະພາບຢູໂຣບສະໜັບສະໜຸນການສ້າງຕັ້ງຄະນະກຳມາທິການ ດັ່ງກ່າວຂອງອົງການສະຫະປະຊາຊາດ ທ່ານ KENNETH ROTH ຜູ້ອຳນວຍການບໍລິຫານຂອງກຸ່ມປົກປ້ອງສິດທິມະນຸດ HUMAN RIGHTS WATCH ກ່າວວ່າ ການປະນາມມຽນມາແບບທີ່ມີຂຶ້ນເປັນປະຈຳ ໃນທຸກໆປີຂອງກອງປະຊຸມສະມັດຊາໃຫຍ່ອົງການສະຫະປະຊາຊາດນັ້ນ ແມ່ນເປັນການ ບໍ່ພຽງພໍອີກຕໍ່ໄປແລ້ວ